As die hoop beskaam - 8 Desember 2020 - BibleSA
As die hoop beskaam - 8 Desember 2020
en as julle dit wil aanvaar: Johannes is die Elia wat sou kom. Wie ore het, moet luister. "Waarmee moet Ek hierdie geslag vergelyk? Hulle is net soos kinders wat op die markpleine vir mekaar sit en roep: " 'Ons het vir julle op die fluit gespeel, en julle het nie gedans nie! Ons het 'n treurlied gesing, en julle het nie gehuil nie!'
In hierdie seisoen van afwagting op die herdenking van Jesus se geboorte doem Johannes die Doper se vraag vanuit die gevangenis waar hy deur Herodus gevange gehou en later onthoof is, weer by my op. Hy stuur 'n boodskap aan Jesus met die vraag: "Is U die Een wat sou kom, of moet ons 'n ander een verwag?"(Matteus. 11:2b). Vir Johannes was dit 'n eksistensiёle vraag: Was sy lewe en prediking tevergeefs? Het die hoop dat Jesus die Messias is, beskaam? Het hy 'n fout gemaak en in die proses sy lewe op die spel geplaas? Was daar nie dalk 'n ander Messias met 'n beter geslagslyn, wat êrens in 'n paleis gebore is nie?